armvectores/hy_wikipedia_2023 huggingface dataset:
Ժաբոկրիչ

Ժաբոկրիչ (ուկրաիներեն՝ Жабокрич), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1654 թվականին։
2001 թվականի տվյալներով Ժաբոկրիչ գյուղում բնակվում էր 2 082 մարդ։ Բնակավայրը զբաղեցնում է 4759 կմ² տարածք։ Բնակչության խտությունը կազմում էր 437,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիբաչկա

Գրիբաչկա (ռուս.՝ Грибачка), ոչ մեծ գետ Ռուսաստանում, հոսում է Իվանովոյի մարզում։ Գետաբերանը տեղակայված է Վյազմի գետի ձախ ափին՝ կմ հեռավորության վրա, Կուդրևատիկ բնակավայրում։ Գետի վտակը կորում է Լեժնեցսկի շրջանի, Իվանովոյի մարզի անտառներում։ Նավարկելի չի։
Գետի երկյանքով տեղակայված են Կուդրեբատիկ, Կնյաժեվո բնակավայրերը (Գետաբերանից մինչև ակունք)։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Հյուսիսային Ներլ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։


== Ծանոթագրություններ ==

1.↑ «Топографическая карта Владимирской губернии (1853)».


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրունեյի ֆուտբոլի ազգային հավաքական

Բրունեյի ֆուտբոլի ազգային հավաքականը ներկայացնում է Բրունեյը ֆուտբոլի միջազգային մրցաշարերում և առանձին հանդիպումներում։ Կառավարվում է Բրունեյի ֆուտբոլի ասոցիացիայի կողմից։ Թիմը ստեղծվել է 1959 թվականին և անդամակցել ՖԻՖԱ-ին 1969 թվականին։ Բրունեյի հավաքականը երբեք չի մասնակցել Աշխարհի առաջնություններին և Ասիայի գավաթներին։ Հավաքականի գլխավոր մրցակիցներն են համարվում Մալայզիան և Ֆիլիպինները։
ՖԻՖԱ-ի դասակարգման աղյուսակում զբաղեցնում է 188-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Բրունեյի ֆուտբոլի ասոցիացիայի պաշտոնական կայքը
Բրունեյը FIFA.com-ում Archived 2017-05-24 at the Wayback Machine.
Բրունեյը soccerway.com կայքում
Անտառի ալպյան սահման

Անտառի ալպյան սահման, անտառի վերին սահմանը, բնորոշ է լեռնային երկրներին։ Բարեխառն գոտու միջին լայնություններում այն սկսվում է 2000 մ-ից, Հայաստանում՝ 2000-2450 մ-ից։ Այդ սահմանը հաճախ անվանում են մերձալպյան անտառային գոտի (լայնությունը՝ 100-150 մ), որը կազմված է ելունդավոր և Լիտվինովի կեչու, սովորական արոսենու, արաքսյան կաղնու ծառուտներից։ Ունի կարևոր բնապահպանական և անտառաբուծական նշանակություն։ Բնական կանխարգելող գոտի է, որն անտառը պահպանում է լեռներից փչող սառը քամիներից և ձնահոսքերից։ Մարդու գործունեության և այլ արտածին փոփոխությունների պատճառով Հայաստանում մերձալպյան անտառային գոտին գրեթե ոչնչացվել է, առանձին հատվածներ պահպանվել են մեծ թեքության լանջերին, ամենուրեք խախտվել է անտառի բնական վերին սահմանը՝ իջնելով 100-200 (երբեմն 500) մ։ Անտառի ալպյան սահմանի վերականգնումը բնապահպան Նշանակության առաջնահերթ խնդիրներից է։
Ամսո

Ամսո, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սանոկ

Սանոկ (լատ.՝ Sanocum, ուկրաիներեն՝ Сянiк, Syanik, իդիշ՝ Sonik, լրիվ անունր՝ "Թագավորական ազատ քաղաք Սանոկ", լեհ.՝ Królewskie Wolne Miasto Sanok), ոչ մեծ քաղաք Լեհաստանի հարավ արևելքում, 39.110 բնակչությամբ, 2009 թ. հունիսի տվյալներով։ Սանոկ գավառի վարչական կենտրոնն է Ենթակարպատյան վոևոդությունում։ Նախկինում գտնվել է Կրոսնո վոևոդությունում (1975–1998) էր և Ռութենյան վոևոդությունում (1340 - 1772) էր, որոնք Փոքր Լեհաստանի մասն են կազմել՝ գավառ։ Պատմականորեն այն Սանոկ երկրի և Ռութենյան վոևոդության մաս էր կազմում։


== Ծանոթագրություններ ==
Իտալիայի ամենաբարձր շենքերի ցանկ

Ցուցակում ներառված են Իտալիայի 100 մետր և ավելի բարձրություն ունեցող շենքերը։ Հսկող շենքերը, ռադիոաշտարակները, ծխնելույզները և այլ նմանատիպ օբյեկտները ներառված չեն։ Բացի այդ բացակայում են տաճարները և զանգակատները։ Բարձրությունը, կառուցվածքային բարձրությունն է ներառյալ ճարտարապետական տարրերը, բայց չներառած հաղորդակցման ռադիոալեհավաքները։


== Տես նաև ==
List of tallest structures in Italy(Իտալիայի ամենաբարձր շենքերը)։
List of tallest buildings in Rome(Հռոմի ամենաբարձր շենքերը)։
List of tallest buildings in Naples(Նեապոլի ամենաբարձր շենքերը)։
List of tallest buildings in Bologna(Բոլոնյայի ամենաբարձր շենքերը)։
List of tallest buildings in Milan(Միլանի ամենաբարձր շենքերը)։
List of tallest buildings in Genoa(Ջենովաի ամենաբարձր շենքերը)։


== Ծանոթագրություններ ==


== Արտաքին հղումներ ==
Самые высокие здания Италии(անգլ.)
Գևորգ Պարոնյան

Գևորգ  Գուրգենի Պարոնյան (մարտի 24, 1924(1924-03-24), Գորիս, Հայաստան - հունիսի 3, 1995(1995-06-03), Գորիս, Գորիսի շրջան), հայ նկարիչ, Հայաստանի նկարիչների միության և ԽՍՀՄ նկարիչների միության անդամ։
ՀԽՍՀ վաստակավոր նկարիչ Գուրոսի որդին։


== Կենսագրություն ==
Գևորգը ծնվել է 1924 թվին մարտի 24-ին Գորիս քաղաքում։ 1943 թվականին ավարտել է Փանոս Թերլեմեզյանի անվան ուսումնարանը, 1954 թվականին՝ Երևանի պետական գեղարվեստաթատերական ինստիտուտի կերպարվեստի բաժինը։ Մասնակցել է Հայրենական մեծ պատերազմին։ Պատերազմի ավարտից հետո վերադարձել է հայրենի քաղաք, որպես գլխավոր  նկարիչ աշխատանքի է անցել Գորիսի Վ․ Վաղարշյանի անվան պետական դրամատիկական թատրոնում։ 
Պարոնյանը զբաղվել է նաև մանկավարժական գործունեությամբ։ Նրա շնորհիվ 1975 թվականին Գորիսում բացվել մանկական գեղարվեստական դաստիարակության դպրոց, որտեղ երկար տարիներ եղել է տնօրեն, ունեցել բազմաթիվ սաներ, նրանցից շատերը դարձել են հայտնի նկարիչներ, ճարտարապետներ։ Աշխատանքին զուգընթաց ստեղծագործել է։ 
Ցուցահանդեսներ է ունեցել Երևանում, Զանգեզուրում, Արցախում և այլ քաղաքներում։ 
Մահացել է 1996 թվականի հունիսի 3-ին Գորիսում։


== Ծանոթագրություններ ==


== Արտաքին հղումներ ==
Армянский художник Паронян Геворк Гургенович
Պեսչանոկոպսկի շրջանի պատմագավառագիտական թանգարան

Պեսչանոկոպսկի շրջանի պատմագավառագիտական թանգարան (ռուս.՝ Историко-краеведческий музей Песчанокопского района), թանգարան Ռուսաստանի Դաշնության Ռոստովի մարզի Պեսչանոկոպսկոյե գյուղում։


== Պատմություն ==
Պեսչանոկոպսկի շրջանի պատմության թանգարանը ստեղծվել է 1984 թվականի մարտի 4-ին կոոպերատիվ հիմունքներով` հիմնադիր անդամների` շրջանի կոլտնտեսությունների, խորհրդային տնտեսությունների, ձեռնարկությունների, կազմակերպությունների և հաստատությունների կողմից` բնակչության ակտիվ օգնությամբ, և ի սկզբանե ենթարկվում էր ժողովրդական պատգամավորների շրջանային խորհրդի գործադիր կոմիտեին։ 2001 թվականին վերակազմավորվեց պատմագավառագիտական շրջանային թանգարանի, իսկ 2002 թվականին` Պեսչանոկոպսկի շրջանի պատմագավառագիտական թանգարանի։ 2003 թվականին թանգարանը ստացավ մշակույթի համայնքային հաստատության, իսկ 2010 թվականին` մշակույթի համայնքային հիմնարկի բյուջետային հաստատության կարգավիճակ։
Ներկայումս թանգարանում գործում է 4 ցուցասրահ. թիվ 1` «Կենցաղային իրեր», Դահլիճ, թիվ 4` «Խիզախության և փառքի սրահ» (նվիրված է թիկունքի աշխատավորներին), № 5` «Հայրենական մեծ պատերազմ»։
Գավառագիտության Ռոստովի մարզային թանգարանում ատրիբուցիայի անցկացումից և Դոնեցկի ազգային համալսարանի պրոֆեսոր Ա. Վ. Եվգլևսկու հետազոտությունից հետո թանգարանային «Պոլովեցկի քարե արձան, X դար» առարկան գրանցվեց «Քարե արձանների համաշխարհային ցուցակում»։
2008 թվականի հուլիսի 1-ին Զանգվածային հաղորդակցության, կապի և մշակութային ժառանգության պահպանության վերահսկողության դաշնային ծառայության Ռոստովի մարզի վարչությունը բացահայտել է թանգարանի հիմնական ֆոնդի 19 առարկաների (Հայրենական մեծ պատերազմի և խորհրդային ժամանակաշրջանների շքանշանների և մեդալների) անհետացման փաստը։
2016 թվականին թանգարանային 550 առարկաներ ընդգրկվել են Ռուսաստանի Դաշնության թանգարանային ֆոնդի ոչ պետական հատվածում։


== Հասցե ==
Թանգարանի հասցեն. 347570, Ռոստովի մարզ, Պեսչանոկոպսկի շրջան, գյուղ Պեսչանոկոպսկոյե, Դպրոցական փողոց, տուն 1։


== Ծանոթագրություններ ==


== Հղումներ ==
Թանգարանը Archived 2017-04-09 at the Wayback Machine. Ռոստովի մարզի կառավարության կայքում 
«Պեսչանոկոպսկի շրջանի պատմագավառագիտական թանգարան» համայնքային բյուջետային մշակութային հիմնարկ Archived 2016-04-28 at the Wayback Machine.
Վիլեն Նիկողոսյան

Վիլեն Գարեգինի Նիկողոսյան (հուլիսի 16, 1932(1932-07-16), Երևան, Հայկական ԽՍՀ, ԱԽՖՍՀ, ԽՍՀՄ), մանրէաբան։ Կենսաբանական գիտությունների դոկտոր (1998), ՀՀ ԳԱԱ թղթակից անդամ։


== Կենսագրություն ==
1956 թվականին ավարտել է Հայկական գյուղատնտեսական ինստիտուտը։ 1961 թվականից աշխատում է ՀՀ ԳԱԱ մանրէաբանության ինստիտուտում, 1999 թվականից՝ առաջատար գիտաշխատող։


== Գործունեություն ==
Աշխատանքները վերաբերում են հողի մանրէաբանությանը, հատկապես ոչ համակեցութային (ոչ սիմբիոտիկ) ազոտսևեռողների էկոլոգիային, կենսաբանական առանձնահատկություններին և ստորակարգ ու բարձրակարգ բույսերի հետ նրանց փոխհարաբերության հարցերին։ Հայտնաբերել ու նկարագրել է քարաքոսի նոր տեսակ, ինչպես նաև մի շարք նոր ոչ համակեցութային ազոտսևեռողներ և պարզել նրանց դերը բնական էկոհամակարգերում։ Ուսումնասիրել է Սևանա լճի էվտրոֆիկացումը բնորոշող մանրէների միջոցով իրականացվող ազոտի շրջանառությունը։


== Ծանոթագրություններ ==
Մոշխմհատի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Մոշխմհատ գյուղի պատմության և մշակույթի հուշարձանների ցանկը։ Ցանկում ներառված է ընդամենը 26 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
(4616) Բատալով

(4616) Բատալով (անգլ.՝ Batalov), աստերոիդ աստերոիդների հիմնական գոտում։ Հայտնաբերվել է 1975 թվականի հունվարի 17-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,146032 ա. մ., առավելագույնը մոտենում է 2,59 ա. մ. հեռավորության վրա և հեռանում 3,702 ա. մ.։ Արեգակի շուրջ մեկ ամբողջական պտույտ է կատարում 2038,18 երկրային օրվա ընթացքում, իր ուղեծրով շարժվելով միջինում 0,176628 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4616) Բատալով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
OxygenOS

OxygenOS ( չինարեն հեշտ. 氧OS , պինին: yǎng OS), օպերացիոն համակարգ մշակված Android-ի հիման վրա, նախատեսված է սմարթֆոնների և պլանշետների համար, որոնք ունեն բաց ներքին կոդ։ Մշակված է սմարթֆոնների արտադրությամբ զբաղվող, չինական OnePlus ընկերության կողմից, բացառապես իր իսկ արտադրած սարքերի համար։ Գոյություն ունի նաև օպերացիոն համակարգի տարբերակ, որը նախատեսված է չինական ներքին շուկայի համար և կրում է HydrogenOS անունը ( չինարեն հեշտ. 氢OS , պինին: qīng OS)։


== Պատմություն ==
2014 թվականին OnePlus ընկերությունը հայտարարություն տարածեց, որ մշակում է օպերացիոն համակարգ առանց bloatware և նեղ կարգավորումների հնարավորությամբ։ Ինչպես նաև սկսվեց մրցույթ, որի ընթացքում պետք էր առաջարկել անվանում նոր օպերացիոն համակարգի համար։  Արդյունքում ընտրվեց OxygenOS տարբերակը, իսկ տարբերակի հեղինակը՝ @midfire, հրավիրվեց ընկերության գլխավոր գրասենյակ, որը տեղակայված է Շենժենում։ 
2017 թվականին տեղեկատվական անվտագության մասնագետ՝ Քրիսթափոր Մուռը հայտնեց, որ օպերացիոն համակարգը հավաքում է օգտատերերի տվյալներ և ուղարկում OnePlus-ի սերվերներ։ Ինչին ի պատասխան, ընկերության հիմնադիր Կառլ Պեյը հայտնեց, որ տվյալները երրորդ անձի չեն փոխանցվել, և, որ այդ տվյալները օգտագործվել են միայն հետվաճառքային վիճակագրություն կազմելու համար։ 


== Ծանոթագրություններ ==
Ոսկյա արմավենու ճյուղ

«Ոսկյա արմավենու ճյուղ» (ֆր.՝ Palme d’Or), Կաննի կինոփառատոնի գլխավոր մրցանակ։ Իր ժամանակակից անվանումը ստացել է 1955 թվականին։ 1939 թվականից 1954 թվականը և 1964 թվականից 1974 թվականը փառատոնի բարձր մրցանակը կոչվում էր Գրան պրի (ֆր.՝ Grand Prix du Festival International du Film, մեծ մրցանակ)։ Կինոաշխարհի ամենահեղինակավոր մրցանակներից մեկն է համարվում։


== Պատմություն ==

Մինչև 1954 թվականը Կաննի փառատոնի գլխավոր մրցանակ հանձնվում էր Գրան պրի։ Այն իրենից ներկայացնում էր ժամանակակից որևէ նկարչի աշխատանք (ամեն տարի նորը)։ 1954 թվականին փառատոնի տնօրենների խորհուրդը որոշեց սահմաներ հատուկ մրցանակ։ Հրավիրվեցին մի քանի ոսկերիչներ արմավենու ճյուղի տեսքով մրցանակ ստեղծելու համար, (արմավենու ճյուղը պատկերված է Կաննի զինանշանի վրա), հաղթեց Լյուսեն Լազոնի նախագիծը։
1964 թվականից 1974 թվականը հեղինակային իրավունքի խնդիրների պատճառով` ժամանակավորապես վերականգնվեց Գրան պրին որպես գլխավոր մրցանակ։ 1975 թվականից շնորհվում է նոր մրցանակ, որը նույնպես ստեղծված է արմավենու ճյուղի տեսքով։
Սկզբում այն գտնվում էր կարմիր այծի կաշվի տուփի մեջ, 1984 թվականին բրգաձև պատվանդանի վրա է տեղավորվել, 1992 թվականից երեսարկված բյուրեղի պատվանդանի վրա։ 1997 թվականից ճյուղը տեղադրվել է այծի կաշվի կապույտ տուփի մեջ երեսարկված բյուրեղի ամբողջականի կտորի հետ միասին։ Ճյուղը պատրաստված է 24 կարատ ոսկուց։


== Վիճակագրություն ==
Փառատոնի պատմության ամբողջ ընթացքում ոչ մի ռեժիսոր մրցանակին չի արժանացել երեք անգամ։ Կրկնակի մրցանակակիրներ են՝ Ալիֆ Շյոբերգ (1946, 1951 թթ,), Ֆրենսիս Ֆորդ Կոպպոլա (1974, 1979 թթ.), Բիլե Աուգուստ (1988, 1992 թթ.), Էմիր Կուստուրիցա (1985, 1995 թթ.), Սյոխեն Իմամուրա (1983, 1997 թթ.), Դարդեն եղբայրներ (1999, 2005 թթ.), Միխայել Հանեկե (2009, 2012 թթ.) և Քեն Լոուչ (2006, 2016 թթ.): Ընդ որում Շյոբերգը երկու անգամ էլ դափնեկիր է եղել մինչև Ոսկյա արմավենու ճյուղի հաստատումը և ստացել է փառատոնի Գրան պրի։
Ավելի շատ՝ 19 անգամ դափնեկիր են դարձել ռեժիսորներ ԱՄՆ -ից։
Կինոփառատոնի ամբողջ պատմության ընթացքում միայն մեկ անգամ է կին ռեժիսոր մրցանակ ստացել։ Ջեյն Կեմպիոնի Դաշնամուր ֆիլմը մրցանակ է ստացել 1993 թվականին։ Կեմպիոնը Ոսկյա արմավենու ճյուղը տարավ Ավստրալիա և Օվկիանիա։


== Ծանոթագրություններ ==
Բծավոր շնագայլ

Բծավոր շնագայլ (լատ.՝ Canis adustus) - Գայլերի (Canis) ցեղի տեսակներից մեկն է։


== Ենթատեսակներ ==
Canis adustus bweha
Canis adustus centralis
Canis adustus kaffensis
Canis adustus lateralis


== Ծանոթագրություններ ==
Ներսես Թաիրյան

Ներսես Աղաջանի Թաիրյան (1859, Ղարաքիլիսա ներկայումս՝ Վանաձոր – 1902, Թբիլիսի, Վրաստան)՝ Կոնյակի արտադրության հիմնադիրը Երևանում։


== Կենսագրություն ==
Ներսես Աղաջանի Թաիրյանը ծնվել է Ղարաքիլիսայում (ներկայումս` Վանաձոր), ավարտել է Մոսկվայի գյուղատնտեսական ակադեմիան, որից հետո կատարելագործվել է Ֆրանսիայում։ 1887 թվականին Երևանում հիմնադրել է կոնյակի արտադրությունը։


== Գործունեություն ==
1870 -ականների սկզբին Թաիրյանը հողատարածքներ է գնում երևանաբնակ Հայրապետ և Նահապետ Տեր-Հովակիմյաններից Երևանի բերդում և նրան հարող տեղանքում, տնկում է այնտեղ խաղողի այգիներ և 1874 թվականին հիմնում գինու, օղու և դոշաբի արտադրության գործարան։ Այն Երևանի նահանգում առաջին մասնագիտացված և կատարելագործված արտադրությունով գործարանն է հանդիսացել։
Տարիների ընթացքում Թաիրյանի արտադրանքը դառնում է բավականին պահանջված, և նա որոշում է ընդլայնել իր արտադրության տեսականին և սկսել ֆրանսիական տեխնոլոգիայով կոնյակի արտադրությունը։ Այդ նպատակի համար Ֆրանսիայից գնվում են խաղողի սպիրտի ծխեցման երկու հատուկ կուբեր, ընդլայնվում են գործարանի շենքային պայմանները` սարքվում են հնեցման և կաղնու տակառների պատրաստման արտադրամասերը։ 1887 թվականին Թաիրյանի գործարանը սկսում է արտադրել կոնյակ, որն իր յուրահատուկ բուրմունքի և համային հատկանիշների շնորհիվ շուտով համբավ է ձեռք բերում։
1892 թվականին Թաիրյանը գլխավոր տեխնոլոգի պաշտոնում գործարան է հրավիրում երիտասարդ և խոստումնալից մասնագետ, Մոնպելիեի գինեգործության ակադեմիան (Ֆրանսիա) ավարտած, ծնունդով երևանցի Մկրտիչ Մուսինյանին, որն էլ արդեն կարողանում է ամենաբարձր չափանիշների հասցնել կոնյակի արտադրությունը Թաիրյանի գործարանում։
Առողջական խնդիրների պատճառով Ներսես Թաիրյանը 1899 թվականին վարձակալության է տալիս իր գործարանը այն ժամանակ արդեն հայտնի ռուսաստանյան արդյունաբերողներին` «Նիկոլայ Շուստով և որդիներ» ընկերությանը, որից հետո 1900 թվականին վերջնականապես վաճառում է գործարանը նրանց, տեղափոխվում Թբիլիսի, որտեղ էլ մահանում է 1902 թվականին։


== Ծանոթագրություններ ==


== Արտաքին հղումներ ==
Երևանի կոնյակի գործարան
Երևանի կոնյակի գործարանը երեկ և այսօր Archived 2009-06-02 at the Wayback Machine.
http://www.magaghat.am/ Archived 2016-11-02 at the Wayback Machine.
Հրանտ Հակոբյան (այլ կիրառումներ)

Հրանտ Հակոբյան անվամբ հայտնի են մի քանի անձնավորություններ.

Հրանտ Ստեփանի Հակոբյան - հայ նկարիչ։
Հրանտ Խաչատուրի Հակոբյան - հայ փիլիսոփա, պատմաբան, ՀՀ վաստակավոր մանկավարժ։
Հրանտ Հակոբյան - հայ ռեժիսոր, սցենարիստ
Չերվոնի Կուտ (գյուղ, Տեպլիկի շրջան)

Անվան այլ կիրառումների համար տե՛ս՝ Չերվոնի ԿուտՉերվոնի Կուտ (ուկրաիներեն՝ Червоний Кут), գյուղ Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Չերվոնի Կուտ գյուղում բնակվում էր 94 մարդ։ Բնակավայրը զբաղեցնում է 0,04 կմ² տարածք։ Բնակչության խտությունը կազմում էր 2350 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկիտիխա (գյուղ, Նովոդուգինսկի շրջան)

Նիկիտիխա (ռուս.՝ Никитиха), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Huawei Honor 8

Huawei Honor 8, սմարթֆոն Honor սերիայի ութերորդ  սերունդը, թողարկվել է Huawei  ընկերության կողմից 2016 թվականին։


== Տեխնիկական տվյալներ ==


=== Սարքավորման դրույթ ===
Սմարթֆոնը աշխատում է ութ միջուկանի  Hisilicon Kirin 950: 4×2,3 Գհց (ARM Cortex-A72) + 4×1,8 ԳՀց (ARM Cortex-A53) պրոցեսորով, 16 նմ ճարտարապետությամբ։ Որպես գրաֆիկական պրոցեսոր օգտագործվում է Mali-T880MP4։ Ուժակուտակիչի  հզորությունը կազմում է 3000 միլիամպեր։  Սմարթֆոնը ունի 32 կամ 64 ԳԲ  մշտական ներքին հիշողություն, և 4 ԳԲ օպերատիվ հիշողություն։ 5․2 դյուրմ, 1080x1920 պիքսել թույլտվությամբ։ Էկրանը ծածկված է 2,5D ապակիով։
Հետևի վահանակում գտնվում են հիմնական երկու տեսախցիկները, յուրաքանչյուրը 12 մեգապիքսել  թույլտվությամբ։ Տեսախցիկներից մեկը նկարում  է սև ու սպիտակ նկարներ, իսկ երկրորդը RGB սենսորի շնորհիվ  լուսանկարում է գունավոր պատկերներ։ Նկարելու գործողությունից հետո երկու նկարները միաձուլվում են մեկը մյուսի հետ, դրանով իսկ բարձրացնելով որակը։ Տեսանկարահանումը իրականացվում է  Full HD ֆորմատով։ Բացի հիմնական տեսախցիկներից, առջևի վահանակում առկա է 8 մեգապիքսելանոց տեսախցիկ։
Honor 8-ը ունի ներկառուցված խոսակցական ձայնարձագիչ, լուսադիոտային ցուցիչ, մատնահետքի սենսորային  սկաներ, ինֆրակարմիր վահանակ, որը թույլ է տալիս  սմարթֆոնը օգտագործել որպես հեռակառավարման վահանակ, NFC ցուցիչ։ Սմարթֆոնը ունի հիբրիդային Սիմ-քարտի համար նախատեսված դաշտ, որտեղ միաժամանակ հնարավոր է տեղադրել մեկ կամ երկու SIM –քարտ, հիշողության microSD-քարտի հետ միասին, (առավելագույն  ծավալը մինչև 128 ԳԲ)։ Այլ սարքերի հետ տվյալների սինխրոնիզիացիայի համար, ինչպես նաև մարտկոցի լիզքավորման Type-C ստանդարտ։  Honor 8-ի աջակցում է արագ լիցքավորման QuickCharge համակարգը։
Բացի այդ, մատնահետքի սկաները ունի  «խելացի կոճակ» ֆունկցիան, որի շնորհիվ մի քանի անգամ սեղմելով կոճակի վրա կարող եք բացել նախընտրելի ծրագիր։ Սմարթֆոնի չափսերն են, երկարությունը 145․5 մմ, լայնությունը 71 մմ, հաստությունը7․5, քաշը 153 գ։ Honor 8-ի կողային վահանակները  պատրաստված են այլումինից, իսկ հետևի վահանակը պատրաստված է ապակուց։


== Ծրագրային ապահովում ==
Սմարթֆոնը աշխատում է EMUI 4.0 ինտերֆեյսի կառավարմամբ, ОС Android 6․0 Marshmallow տարբերակով։ 2017 թվականին Huawei  ընկերությունը  իր սմարթֆոնների համար թողարկել է  EMUI 5.0  ինտերֆեյսը,  Անդրոիդ 7.0 Nougat բազայի հիման վրա։


== Ծանոթագրություններ ==
(2236) Ավստրասիա

(2236) Ավստրասիա (անգլ.՝ Austrasia), աստերոիդ աստերոիդների հիմնական գոտում։ Հայտնաբերվել է 1933 թվականի մարտի 23-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,345008 ա. մ., առավելագույնը մոտենում է 1,832 ա. մ. հեռավորության վրա և հեռանում 2,858 ա. մ.։ Արեգակի շուրջ մեկ ամբողջական պտույտ է կատարում 1311,64 երկրային օրվա ընթացքում, իր ուղեծրով շարժվելով միջինում 0,274465 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2236) Ավստրասիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պարանաիտա

Պարանաիտա (պորտ.՝ Paranaíta), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 8812 մարդ՝ 2006 թվականի տվյալներով։ Գրավում է 4 830,143 կմ2 տարածք։ Բնակչության խտությունը կազմում է՝ 1,8 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 56.843.229,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.000,55 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,718 (տվյալները ՄԱԿ-ի զարգացման ծրագրի)։


== Ծանոթագրություններ ==
Գառընկոց

Գառընկոց, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում գետի ակունքում, գեղատեսիլ վայրում։


== Բնակչություն ==
1900-1912 թվականներին ուներ 60 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աբարան (Իսպանիա)

Չշփոթել Հայաստանի Հանրապետությունում գտնվող Ապարան քաղաքի հետ։Աբարան (իսպ.՝ Abarán) , քաղաք և մունիցիպալիտետ Իսպանիայում, մտնում է Մուրսիա ինքնավար համայնքի մեջ։ Մունիցիպալիտետը գտնվում է Վեգա Ալտա դե Սեգուրա շրջանում։ Տարածքը՝ 115,38 կմ² ։ Բնակաչությունը 12974 մարդ (2010 թվականի տվյալներով)։ Քաղաքը պրովինցիայի կենտրոնից հեռու է 40 կմ։


== Պատմություն ==
Հնագիտական պեղումների ժամանակ հայտնաբերվել են բրոնզեդարյան իրեր։ Պատմական փաստաթղթերում բնակավայրն առաջին անգամ հիշատակվել է 1281 թվականին։ Աբարանում է գտնվում Եվրոպայում գոյություն ունեցող ամենամեծ ջրանիվը։
Քաղաքի նշանավոր տեսարժան վայրերից են նաև Սան Պաբլո եկեղեցին, բնակավայրի հովանավոր սրբերին նվիրված Սան Կոսմե և Սան Դամիան մենաստանը, հին կամուրջը, Սերվանտեսի թատրոնը (ճարտարապետ՝ Խոսե Անտոնիո Ռոդրիգես)՝ անվանի գրողի և նրա նշանավոր հերոսի որմնանկարներով։
Քսաներորդ դարի սկզբներին, գյուղատնտեսական մթերքների մշակության վրա հիմնված սննդի արդյունաբերության զարգացմանը զուգընթաց, սերտ կապեր են հստատվել Աբարանի և Փարիզի ու Լոնդոնի միջև։


== Ժողովրդագրություն ==

Աղբյուրը՝ INE Archivo


== Անվանի աբարանցիներ ==
Ամալյա Գոմես - պատմական գիտությունների դոկտոր, Իսպանիայի կառավարության սոցիալական գործերի պետքարտուղար (1996-2000 թթ.)
Ամանդա Կանո Գոմես - մարզուհի (մարզական քայլք)[1]


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ Archived 2008-03-07 at the Wayback Machine.
Աբարանի համայնքապետարան Archived 2008-03-07 at the Wayback Machine.
Լյուսերամ

Լյուսերամ (ֆր.՝ Lucéram), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի՝ Նիցցա շրջան Կոնտ կանտոնում։ Մինչև 2015 թվականի մարտը կոմունան վարչականորեն ընդգրկված էր Լէսկարեն կանտոնի կազմում (Նիցցա շրջան)։
Կոմունայի տարածքը կազմում է 65.52 կմ², բնակչությունը՝ 1228 մարդ (2006) աճի միտումով։ 1215 մարդ (2012), բնակչության խտությունը՝ 18.5 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 1224 մարդ, 2012 թվականին՝ 1215 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 789 բնակիչներից 604-ը եղել են տնտեսապես ակտիվ, 185-ը՝ ոչ ակտիվ (ակտիվության գործակիցը կազմել է 76.6 %, 1999 թվականին եղել է 71.2 %: Աշխատունակ տարիքի 604 ակտիվ բնակիչներից աշխատում էին 538-ը (289 տղամարդ և 249 կին), 66 հաշվառված էին որպես գործազուրկ (35 տղամարդ և 31 կին)։ Աշխատունակ տարիքի 185 ոչ ակտիվ բնակիչներից 45-ը եղել են աշակերտներ կամ ուսանողներ, 86-ը՝ թոշակառուներ, իսկ 54-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 584 հարկատու տնային տնտեսություններ, որտեղ ապրում էր 1183,5 մարդ։ Մեկ հարկատուին բաժին ընկնող շահույթը կազմել է 17 հազար 627 եվրո։


== Ծանոթագրություններ ==
Կապելա (Սերժիպի)

Անվան այլ կիրառումների համար տե՛ս՝ Կապելա (այլ կիրառումներ)Կապելա (պորտ.՝ Capela), համայնք Բրազիլիայում՝ Սերժիպի նահանգի կազմում։ Գտնվում է Սերժիպի նահանգի արևելյան մարզում։ Մտնում է Կոտինգիբաի կազմի մեջ։ Բնակչությունը կազմում է 27 562 մարդ՝ 2006 թվականի տվյալներով։ Գրավում է 167,1 կմ2 տարածք։ Բնակչության խտությունը՝ 164,94 մարդ/կմ2։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 73.102.133,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 2.683,34 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,615 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Գթասրտության քվանտ

«Գթասրտության քվանտ» (անգլ.՝ Quantum of Solace), ռեժիսոր Մարկ Ֆորսթերի ֆիլմերից, որի գլխավոր դերերը մարմնավորում են Դենիել Կրեյգը, Օլգա Կուրիլենկոն, Մատե Ամալրիկը, Ջուդի Դենչը, Ջանկարլո Ջաննինին, Ջեմմա Արտերտոնը, Ջեֆրի Ռայթը, Դևիդ Հարբորը, Եսպեր Քրիստենսենը, Անատոլ Տաուբմանը։


== Սյուժե ==
Վեսպերի դավաճանությունից հետո գործակալ 007-ը հանձն է առնում հետազոտելու անձնական վենդետայի հետ կապված մի գործ։ Իրականության որոնումների ճանապարհին Բոնդը և Էմը հարցաքննում են միստր Ուայթին, որից իմանում են, որ Վեսպերի շորթումնանենգ կազմակերպությունը բավականին բարդ է և վտանգավոր, քան իրենք պատկերացնում էին։


== Դերերում ==


== Ծանոթագրություններ ==


== Արտաքին հղումներ ==
Գթասրտության քվանտ(անգլ.) ֆիլմը Internet Movie Database կայքում
«Գթասրտության քվանտ»(ռուս.) ֆիլմը ԿինոՊոիսկ կայքում։
Սանգայ Նգեդուպ

Լյոնպո Սանգայ Նգեդուպ (հուլիսի 1, 1953(1953-07-01), Պունակխա, Բութան), բութանացի քաղաքական գործիչ, եղել է Բութանի վարչապետը 1999 թվականի հուլիսի 9-ից մինչև 2000 թվականի հուլիսի 20-ը, 2005 թվականի սեպտեմբերի 5-ից մինչև 2006 թվականի սեպտեմբերի 7-ը։


== Կենսագրություն ==
Սանգայ Նգեդուպը ծնվել է Պունակխա շրջանի Նոբգանգ գյուղում։ Նա ունի հինգ քույր և մեկ կրտսեր եղբայր։ Նրա չորս քույրերը Բութանի թագուհիներ են, Բութանի չորրորդ արքա Ջիգմե Սինգյե Վանգչուկի կանայք։ Սանգայ Նգեդուպն ավարտել է Հնդկաստանի մայրաքաղաք Նյու Դելիի Սուրբ Ստեֆանի քոլեջը և դիվանագիտական դասընթացներ Ավստրալիայում և Նյու Դելիում։ 1976 թվականին Բութանում դիվանագիտական ծառայության է անցել։
1977 թվականին Սանգայ Նգեդուպն աշխատել է Նյու Յորքում՝ ՄԱԿ-ին առընթեր Բութանի մշտական ներկայացուցչությունում։ Անուհետև Նյու Յորքում աշխատել է որպես Բութանի դեսպանության երկրորդ (ավելի ուշ առաջին) քարտուղար։ 1989 թվականին Սանգայ Նգեդուպը Քուվեյթում նշանակվել է Բութանի դեսպան։
1989 թվականին ստացել է Առևտրի և արդյունաբերության նախարարության ղեկավարի պաշտոնը, որը 1991 թվականի ապրիլից համատեղել է Պլանավորման հանձնաժողովի քարտուղարի պաշտոնի հետ։ 1992 թվականից աշխատել է առողջապահության նախարարությունում, 1994 թվականից եղել է այդ նախարարության քարտուղարը, իսկ 1995 թվականից՝ առողջապահության և կրթության նախարարության քարտուղարը։ 1998 թվականին դարձել է առողջապահության և կրթության նախարարը։ 1999 թվականի հուլիսի 9-ից մինչև 2000 թվականի հուլիսի 20-ը Սանգայ Նգեդուպը Բութանի վարչապետն էր։ 2003-2007 թվականներին եղել է գյուղատնտեսության նախարարը, 2005 թվականի սեպտեմբերի 5-ից մինչև 2006 թվականի սեպտեմբերի 7-ը կրկին եղել է վարչապետ։ 2007 թվականի հուլիսին նա վարչապետ Հանդու Վանգչուկի և մյուս հինգ նախարարների հետ հեռացել է կառավարությունից՝ 2008 թվականի երկրի առաջին ժողովրդավարական ընտրություններին մասնակցելու համար։ Սանգայ Նգեդուպը, որը ցուցադրել է ղեկավարության ժողովրդավարական ոճը, միաձայն ընտրվել է նորաստեղծ Ժողովրդադեմոկրատական կուսակցության ղեկավար։
Ընտրությունների արդյունքում Ժողովրդադեմոկրատական կուսակցությունը Ազգային ժողովում զբաղեցրել է 47 տեղերից 2-ը, սակայն նրա առաջնորդ Սանգայ Նգեդուպը չի կարողացել հաղթել իր ընտրատարածքում։
Լյոնպո Սանգայ Նգեդուպը հանդիսանում է Բութանի սկաուտական ասոցիացիայի պատվավոր նախագահը։


== Մրցանակներ ==
1987 թվականի օգոստոսի 24-ին Սանգայ Նգեդուպը թագավորի կողմից պարգևատրվել է կաբնիի կարմիր շարֆով, իսկ 1998 թվականի հունվարի 1-ին՝ նարնջագույն շարֆով։ 1999 թվականի հունիսի 2-ին գյուղատնտեսության, առողջապահության և կրթության ոլորտում ունեցած ձեռքբերումների համար պարգևատրվել է Բութանի բարձրագույն քաղաքացիական պարգևով՝ Թագավորական շքանշանով։


== Ծանոթագրություններ ==


== Արտաքին հղումներ ==
Սանգայ Նգեդուպի կենսագրությունը Բութանի Ժողովրդական դեմոկրատական կուսակցության կայքում (անգլ.)
When the Music's Over

When the Music's Over-ը ամերիկյան լեգենդար ռոք խումբ The Doors-ի երգն է։ Այն խմբի երկրորդ ստուդիական ալբոմի՝ Strange Days-ի վերջին երգն է։
Երգը սկսվում է ֆանկային ստակկատո հատվածով որը նվագում է Ռեյ Մանզարեկը իր ստեղնաշարային գործիքով և Ջոն Դենսմորը իր հարվածային գործիքներով, իսկ Ջիմ Մորիսոնը ցածրաձայն արտասանում է "Yeah, come on..." տողը։ Երգի ինթրոն շատ նման է "Soul Kitchen" երգի սկզբնամասին որը ձայնագրվել էր խմբի առաջին ստուդիական ալբոմում։ Մի քանի լրացուցիչ հատվածների հետևելուց հետո որոնք նվագում էր Ջոն Դենսմորը, երգը որպես այդպիսին սկսվում է Ջիմ Մորիսոնի բարձր բղավոցից հետո, որը հետո արդեն նվագակցվում է Ռոբի Կրիեգերի կիթառային հատվածով։ Երգում հաճախ է կրկնվում նույն ռիթմային և երաժշտական հատվածները։
Երգը այն մասին է թե իչնպես է երաժշտությունը դառնում մի մարդու կյանքի իմաստը։ Այն հատվածը որտեղ Մորիսոնը բղավում է հետևյալ խոսքերը "Պարսկական գիշեր սիրելիս, տես լույսը, փրկիր մեզ, Հիսուս, փրկիր մեզ" ("Persian Night! See the Light! Save Us! Jesus! Save Us!") մեջբերում է Աստվածաշնչի այն հատվածից երբ երեք իմաստուն մոգերը գնում են տեսնելու մանուկ Հիսուսին։ Իսկ "Թիթեռի բղավոցը" ("The scream of the butterfly") տողը վերցված է նույն անունով 1965 թվականին նկարահանված ֆիլմից։
When the Music's Over-ը խմբի հիմնական երգերից էր երբ նրանք դեռ համարվում էին Whisky a Go Go-ի տնային խումբը 1966 թվականին։ Այնուամենայնիվ այն չձայնագրվեց մինչև 1967 թվականը։ Հմերգային կատարումների ժամանակ Մորիսոնը սովորաբար երգը ավարտում էր գետնին ընկնելով։ Երգը հաճախ էր օգտագործվում որպես հավելյալ երգ համերգների ժամանակ։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Աստերոիդների ցանկ (213401-213500)

Աստերոիդների ցանկ (213301-213400)  • Աստերոիդների ցանկ  • Աստերոիդների ցանկ (213501-213600)
 Աստերոիդների ցանկ (213301-213400)  • Աստերոիդների ցանկ  • Աստերոիդների ցանկ (213501-213600)
Մարտինա Շտոսսել

Մարտինա Ալեխանդրո Շտոսսել Մուսլերա (իսպ.՝ Martina Alejandrо Stoessel Muzlera, մարտի 21, 1997(1997-03-21), Բուենոս Այրես, Արգենտինա), արգենտինացի երգչուհի և պարուհի։ Ավելի շատ հայտնի է Disney հեռուստաընկերության «Վիոլետտա» երիտասարդական հեռուստահաղորդման իր գլխավոր դերով։
2011 թվականին Մարտինային թույլ են տվել «The Glow» («Tu Resplandor») երգի իսպաներեն տարբերակը, որի օրիգինալը կատարում է երգչուհի Շեննոն Սոնդերսը։ Այդ երգը մտել է «Disney Princess: Fairy Tale Songs» ձայնասկավառակի մեջ։ Բացի դա 2012 թվականին, որպես գլխավոր երգ (սաունդթրեք) «Վիոլետտա»–ի համար գրվել է «En Mi Mundo» («Իմ աշխարհում») երգը ու նաև «Tienes Todo» երգը Պաբլո Էսպինոսայի հետ և «Junto a ti» երգը Լոդովիկա Կամելյոյի հետ։


== Կյանքը և ստեղծագործական ուղին ==

Մարտինա Շտոսսելը ծնվել է Արգենտինայում, հանդիսանում է Ալեխանդրո Շտոսսելի դուստրը՝ «Baila Conmigo Paraguay» հաղորդման և Մարիանա Մուսլերի տնօրենի։ Նրա մեծ եղբայրը Ֆրանցիսկոն է։ Դերասանուհին հայտարարում է, որ ծնվել է 1997 թվականի մարտի 21ին, սակայն նրա ծննդյան օրը համարվում է վիճաբանական։ Մարտինան շատ լավ է նվագում դաշնամուր, պարում և երգում։ 2011 թվականին գրել է «Փայլատակում» (the «Glow»), որը մտել է «Disney Princess» ձայնասկավառակի մեջ։


== Կարիերա ==

Մարտինան մարմնավորում է Վիոլետտայի դերը Վիոլետտա հեռուստասերիալում։ Վիոլետտան ուրախ ու աշխույժ, բայց դրան զուգահեռ նաև միայնակ աղջիկ է, շատ ուժեղ պաշտպանված հոր կողմից։ Իր մորից Վիոլետտային է փոխանցվել հրաշք ձայնը, որի ամբողջ գեղեցկությունը նա դեռ չի բացել։ Վերադառնալով հայրենիք ՝ Բուենոս Այրես, Եվրոպայում անց կացնելով իր կյանքի մեծ մասը, Վիոլետտան սկսում է դասեր վերցնել հայտնի երաժշտական դպրոցում՝ «Studio 21»–ում։ Նա իր համար բացում է նոր աշխարհ, գտնում է նոր ընկերներ, սիրահարվում է և բացում է իր ընտանիքի գաղտնիքը։
Հեռուստասերիալի նկարահանումները սկսվել են 2011 թվականին, իսկ 2012 թվականի մայիսի 14ին տեղի է ունեցել սերիալի շնորհանդեսը Լատինական Ամերիկայում և Իտալիայում։
Պրեմիերայից 1 ամիս առաջ «Disney» հեռուստատեսությունով «Zapping Zone» հաղորդման ներկայացրել է «En Mi Mundo» երգի տեսահոլովակը, որն էլ դարձել է սերիալի գլխավոր թեման։ 
Մարտինայի վրա ոչ մի ձև չի ազդել այն հաջողությունը, որն եկել սերիալից հետո։ «Ես ինձ չեմ զգում ինչ–որ բանի կենտրոնում։ Ես զգում եմ ինձ այնպես, ինչպես սովորական մարդ։ Ես զգում եմ, որ դա քիչ թե շատ կարևոր է»–ասում է նա։ «Ես չեմ զգում ինձ ուրախ այն ամենի համար ինչ արել եմ ես։ Չէ՞ որ մենք դա արել ենք միասին»– խոստովանում է նա 7 ամիս նկարահանումներից հետո։ 2013 թվականին ստացել է մրցանակ ՝ «Մարտին Ֆիերրո»։
2013 թվականին Լոդովիկա Կամելյոյի հետ միասին մասնակցել է «Հրեշների համալսարան» մուլտֆիլմի իտալերեն թարգմանությանը։ Հենց այդ տարի էլ կատարել է All'alba Sorgerò (Let It Go) երգը թագուհի Էլզայի դերում ՝ «Սառած սիրտ» մուլտֆիլմի իտալերեն թարգմանության ժամանակ։


== Ֆիլմեր ==


== Ձայնասկավառակներ ==


=== Երգեր ===


== Տեսահոլովակներ ==


== Ծանոթագրություններ ==
Պլատոն Աբազա

Պլատոն Աբազա (ռուս.՝ Абаза, Платон Никандрович, 1798 - հունվարի 27 (փետրվարի 8), 1862, Խարկով, Ռուսական կայսրություն), ռուս ֆերմեր, ոչխարաբույծ և հրատարակիչ։ Հարավային Ռուսաստանի Գյուղատնտեսության համայնքի իրական անդամ է։
1823 թվականից նա թոշակի է անցել և ուներ ռոտմիստրի կոչում, ապա հիմնել է ոչխարաբուծության գործարան, որն զբաղվում էր բուծման աշխատանքներով։ Մերինոսների նոր տեսակի` ռուսական ինֆանտադո տեսակի հիմնադիրներից մեկն էր։
1830-ական թվականներին նա կողմ էր Ռուսաստանում գյուղատնտեսական կենդանիների մշտական ​​ցուցահանդեսների կազմակերպմանը։
1846 թվականին բացել է հատուկ դպրոց՝ գյուղացիներին բրդատու ոչխարի խնամքի հմություններն ուսուցանելու համար։


== Հոդվածներ ==
1838 թվական` Խարկովում ոչխարների ցուցահանդես հիմնելու առավելությունների մասին
1844 թվական` Տեղեկատվություն ոչխարաբուծության մասին
1855 թվական` Կալվածատեր Պ. Աբազի գործարանի բարակամազ ոչխարները
1860 թվական` Ձիաբուծարան
1860 թվական` Բարակ բրդե ոչխարների ցուցահանդեսի մասին
1861 թվական` Ոչխարների` միմյանց բուրդն ուտելու պատճառների և այդ չարիքը կանխելու մեթոդների մասին


== Ծանոթագրություններ ==
Լա Պոբլա դե Մասալուկա

Լա Պոբլա դե Մասալուկա, մունիցիպալիտետ Իսպանիայում, մտնում է Տարրագոնա նահանգի մեջ Կատալոնիա ինքնավար նահանգի կազմում։ Մունիցիպալիտետը գտնվում է Տերրա-Ալտա շրջանի կազմի մեջ։ Զբաղեցնում է 43,4 կմ² տարածք։ Բնակչությունը 391 մարդ (2010)։


== Ծանոթագրություններ ==
Մարատ Հովհաննիսյան

Մարատ Համազասպի Հովհաննիսյան (սեպտեմբերի 21, 1945(1945-09-21), Նոր Բայազետ, Հայկական ԽՍՀ, ԽՍՀՄ), հայ վիրաբույժ։ Բժշկական գիտություններ դոկտոր (1989), պրոֆեսոր (2002): ՀՀ ռազմաբժշկական ակադեմիայի նախագահ (2000): Հայկական բանակի կենտրոնական կլինիկայի հոսպիտալի հիմնադիրներից է։


== Կենսագրություն ==
Մարատ Հավհաննիսյանը ծնվել է 1945 թվականի սեպտեմբերի 21-ին, Գեղարքունիքի մարզի Նոր Բայազետ (այժմ՝ Գավառ) քաղաքում։ 1969 թվականին ավարտել է Մոսկվայի 1-ին բժշկական ինստիտուտը։ 1969-1976 թվականներին աշխատել է ԽՍՀՄ բժշկական գիտությունների ակադեմիայի փորձարարական և կլինիկական վիրաբուժության ինստիտուտում, 1976-1990 թվականներին՝ Երևանի բժշկական ինստիտուտում։ 1990-1999 թվականներին՝ հայկական բժշկական ինստիտուտի ընդհանուր վիրաբուժության ամբիոնի վարիչ։ 1999-2002 թվականներին եղել է Երևանի պետական բժշկական համալսարանի ռազմադաշտային վիրաբուժության ամբիոնի վարիչ։ 2000 թվականին եղել է ՀՀ ռազմաբժշկական ակադեմիայի նախագահ, 2002 թվականից՝ Ազատամարտի վետերանների միության փոխնախագահ։
Աշխատանքները վերաբերում են կերակրափողի սպիական նեղացումների պահպանողական բուժման և ռազմադաշտային վիրաբուժության խնդիրներին։
Ղարաբաղյան ազատագրական պատերազմի առաջին օրերից մասնակցել է վիրավորների բուժման աշխատանքներին։ Հեղինակ է «Ռազմադաշտային վիրաբուժություն» (2000) ուսումնական ձեռնարկի։


== Անդամակցություն ==
Էկոլոգիայի միջազգային ակադեմիայի անդամ (1994):
Ազատամարտի վետերանների միության փոխնախագահ (2002 թվականից)։


== Պարգևներ ==
Մխիթար Հերացու մեդալ (2000):
«Մարշալ Բաղրամյան-100» մեդալ (2004):
«Զորավար Անդրանիկ» մեդալ (2005):


== Երկեր ==
Клинические основы применения низкочастотного ультразвука в профилактике послеоперационных нагноений, лечении перитонита и гнойных ран, автореферат дис. ... д-ра мед. наук, 14.00.27 / М. А. Оганесян, М-во здравоохранения РСФСР, Перм. гос. мед. ин-т. - Пермь, 1988.
Рубцовые сужения пищевода и его анастомозов и их консервативное лечение. М. А. Оганесян, Ереван, Айастан, 1989.
Հովհաննիսյան Մ. Հ., Ռազմադաշտային վիրաբուժություն, ուսումնական ձեռնարկ, 2000։


== Ծանոթագրություններ ==
Երդվյալների դատարան

Երդվյալների դատարան, դատարան, մեկ կամ մի քանի դատավորների և երդվյալ ատենակալներ կոլեգիայի հատուկ կազմով։ Ստեղծվել է բուրժուական հեղափոխության շրջանում։ Երդվյալների դատարանին տրվել են լայն լիազորություններ՝ «ժողովրդի ներկայացուցիչների» (երդվյալ ատենակալներ) մասնակցությամբ ֆեոդալների կամայականությունները խոչընդոտելու նպատակով։
Դարոկա դե Ռիոխա

Դարոկա դե Ռիոխա (իսպ.՝ Daroca de Rioja), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 11,29 կմ2 տարածք։ Բնակչությունը կազմում է 59 մարդ (2010 թվականի տվյալներով)։ Գտնվում է պրովինցիայի վարչական կենտրոնից 19 կմ հեռավորության վրա։
Ժուկովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԺուկովոԺուկովո (ռուս.՝ Жуково), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 106 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3927) Ֆելիցիապլատ

(3927) Ֆելիցիապլատ (անգլ.՝ Feliciaplatt), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 5-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,1937 ա. մ., առավելագույնը մոտենում է 1,8956 ա. մ. հեռավորության վրա և հեռանում 2,4918 ա. մ.։ Արեգակի շուրջ մեկ ամբողջական պտույտ է կատարում 1186,76 երկրային օրվա ընթացքում, իր ուղեծրով շարժվելով միջինում 0,303346 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3927) Ֆելիցիապլատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղվան (Շիրոյի գավառ)

Անվան այլ կիրառումների համար տե՛ս՝ Աղվան (այլ կիրառումներ)Աղվան, գյուղակ պատմական Փոքր Հայքում, իսկ ապա գյուղակ Արևմտյան Հայաստանում, Խարբերդի վիլայեթի Շիրոյի գավառակում։ Գտնվում էր Մալաթիա քաղաքի մոտ։


== Բնակչություն ==
XX դարի սկզբին ուներ 5 տուն հայ և 10 տուն ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Յաունպիեբալգայի շրջան

Յաունպիեբալգայի շրջան (լատիշ․՝ Jaunpiebalgas novads), վարչա-տարածքային միավոր Լատվիայի Հանրապետության հյուսիս արևելյան մասում՝ Վիդզեմե տարածաշրջանում։ Շրջանը բաղկացած է երկու վոլոստից, և վարչական կենտրոն Յաունպիեբալգա քաղաքից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 251 կմ²։ Սահմանակից է Վեցպիեբալգայի, Ռաունայի, Գուլբենեի և Մադոնայի շրջանների հետ։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 2671 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Զոսենույի վոլոստ (լատիշ․՝ Zosēnu pagasts)
Յաունպիեբալգայի վոլոստ (լատիշ․՝ Jaunpiebalgas pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Հակառուսականություն

Հակառուսականություն, ռուսատյացություն, ռուսաֆոբիա (ռուսո և հին հունարեն φόβος - ֆոբիա, վախ բառարմատներից), Ռուսաստանի, ռուսների, ռուսական քաղաքականության և/կամ ռուսական մշակույթի հանդեպ բացասական զգացմուքների, ատելության, վախի, հակակրանքի, ծաղրման և/կամ կանխակալության բազմօրինակ ամբողջություն, քսենոֆոբիայի տարատեսակ։ Հակադրվում է ռուսամետությանը (ռուսոֆիլիա)։
Միջազգային մակարդակով հակառուսական առաջին զանգվածային տրամադրություններն սկզնբնավորվել են կոմունիստական ժամանակաշրջանում՝ դատապարտելով Սոցիալիստական ճամբարի ժողովուրդների անազատությունները։ Ներկայումս հակառուսականության լայն դրսևորումներ առկա են Ուկրաինայում, Վրաստանում, ինչպես նաև ԵՄ և ՆԱՏՕ-ի անդամ հանդիսացող և/կամ անդամակցության թեկնածու այն պետություններում, որոնք ցանկություն են հայտնում դուրս գալ Ռուսաստանի ազդեցության ոլորտից։ Հակառուսականությունը կարող է հանդես գալ նաև ներքաղաքական մակարդակով՝ աշխարհաքաղաքական խմբերի և կուսակցությունների շրջանում։
Ռուսների և Ռուսաստանի մասին զանգվածային մշակույթում գոյություն ունի կլիշեների բազմազանություն։ Նման կարծրատիպերի զգալի մասը զարգացում է ապրել Սառը պատերազմի տարիներին՝ քաղաքական պատերազմի տարրերի տեսքով օգտագործվելով Խորհրդային Միության դեմ։


== Տե՛ս նաև ==
Հակառուսականությունը Հայաստանում
Ռուսամետություն
Հակաամերիկանիզմ


== Ծանոթագրություններ ==


== Արտաքին հղումներ ==
The Genesis of Russophobia in Great Britain
Anatol Lieven, Against Russophobia, World Policy Journal, Volume XVII, No 4, Winter 2000/01; a review of a modern Russophobia in international politics.
New York Times After Centuries of Enmity, Relations Between Poland and Russia Are as Bad as Ever,  July 3, 2005 (subscription may be required for full text)
Sergei Yastrzhembsky: Russophobia Still Rampant
More Russophobia in International Press
Corruption, Russophobia Weigh on Poland
Finnish Russophobia: The Story of an Enemy Image
Battling Russophobia, Guardian, 2008, by Anna Matveeva
The Will of Peter the Great / Testament of Peter the Great
Սեգորբեի տաճար

ՍեգորբեիՍեգորբեի տաճար (իսպ.՝ Catedral de la Asunción de la Virgen), կաթոլիկ եկեղեցի Իսպանիայի Կաստելյոն պրովինցիայի Սեգորբե քաղաքում։ Տաճարը Սեգորբա-Կաստելյոնի թեմի եկեղեցական աթոռն է։ Տաճարը 1985 թվականին ստացել է փոքր բազիլիկի կոչում։


== Պատմություն ==

Քաղաքի պարսպի դիմաց գտնվող եկեղեցին, որ մի ժամանակ մզկիթ է եղել, ամբողջապես վերակառուցվել է 1246 թվականին, վալենսիական գոթական ոճով և այնպես, որ այնտեղ արաբական ճարտարապետության հետք չի մնացել։ Այս 13-րդ դարի կառույցից մնացել են միայն արևմտյան ճակատի որոշ հատվածներ, մի քանի մատուռի կամարներ, պատեր, Սանտա Բարբարայի աշտարակը, զանգակատունը և վանքը։ Տաճարը օծվել է 1534 թվականի մայիսի 7-ին և ունի միայն մեկ խաչաթև նավ։ Վերջինս չունի տրանսեպտ և գմբեթ, բայց հենարանների միջև տեղակայված են մատուռներ։ Տաճարը կամրջով կապված է հին եպիսկոպոսական պալատի հետ։
Զանգակատունն իր խոշոր տեսքով և քառակուսի պլանով սովորաբար հիշեցնում է ռոմանական ոճ։ Տաճարը կանգնած է 36 մետր բարձրության վրա։ 
Գոթական վանքն ունի տրապիզոնաձև պլան և երկու հարկ․ ցածր հարկ այն է, որ կառուցվել է է 14-15-րդ դարերում, իսկ մյուսը՝ 15-րդ և 16-րդ դարի սկզբներին։ Գլխավոր ճակատը թվագրվում է 1665 թվականին։
16-րդ դարում պրեսբիտերիումը վերանորոգվեց Վերածննդի ոճով։ 1530 թվականին ավելացվել է նաև բարձր խորանը, որը նախագծել է Վիսենտե Խուան Մասիպը։ Եկեղեցին Լուիս Պլանեսի կողմից ձևավորվել է ֆրեսկոներով։
Եկեղեցին վերանորոգվել է 1791-1795 թվականներին նեոդասական ոճով, որի արդյունքում գոթական ​​կառուցվածքը գրեթե վերացել է։ Եկեղեցու նավը երկարարեցվել է, և ավելացվել են նոր խորաններ։


== Թանգարան ==
Տաճարի թանգարանը պարունակում է տեղական և արտասահմանյան արվեստագետների մի շարք արվեստի գործեր, որոնք պատկանում են միջազգային գոթական ոճին, 15-րդ դարի ֆլամանդական նկարչությանը, 16-րդ դարի Վալենսիայի դպրոցին։ Ներկայացված նկարիչներից են Jaume Mateu, Վիսենտե Խուան Մասիպը և նրա որդին՝ Խուանը, ինչպես նաև իտալացի Դոնատելլոն։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Official website (Իսպաներեն)
Història de la construcció Pàgina Oficial de la Catedral de Sogorb. (Իսպաներեն)
http://www.obsegorbecastellon.es/index.php?option=com_content&view=article&id=19:sesis-de-un-proceso-secular&catid=15:catedral&Itemid=33&lang=es
Descripció del monument Archived 2008-12-05 at the Wayback Machine. La Llum de les imatges. (Իսպաներեն)
Շահրուխ Խան

Շահրուխ Խան (հինդի՝ शाहरुख़ ख़ान, ուրդու՝ شاہ رخ خان‎, [ʃaːɦ.ɾʊx.xaːn], անգլ.՝ Shahrukh Khan, ինչպես նաև Շահ Ռուկխ Խան, նոյեմբերի 2, 1965(1965-11-02), Նյու Դելի, Հնդկաստան), հնդիկ դերասան, պրոդյուսեր, երգիչ և հաղորդավար։ Հայտնի է որպես «Բոլիվուդի արքա», «Filmfare Awards» մրցանակաբաշխությունում տղամարդու լավագույն դերի ամենաշատ թվաքանակի ռեկորդակիր։


== Կենսագրություն ==
Շահրուխ Խանը ծնվել է 1965 թվականի նոյեմբերի 2–ին Նյու-Դելիում՝ փուշթուների ընտանիքում։ Հավատքով մուսուլման է։ Նա ունի մեծ քույր, ում անունը Շահնազ է։ Նրա հայրը Հնդկաստանում հայտնի փաստաբան է (հանուն ազատության կռվող), Փեշավարից տեղափոխվել է Նյու-Դելի մինչև Հնդկաստանի բաժանումը։ Մոր՝ Ֆաթիմայի ընտանիքը Ռավիլինդիից էր՝ այժմյան Պակիստանից։
Շահրուխ Խանը դպրոցն ավարտել է Նյու-Դելիում, որից հետո, 1988 թվականին ավարտել է Դելիի համալսարանը տնտեսագետի մասնագիտությամբ։ Դրանից հետո սովորել է մագիստրատուրայում «մասսայական հաղորդակցություններ» ուղղությամբ, սակայն նախընտրեց դերասանի կարիերան։

1991 թվականին՝ ծնողների մահից հետո տեղափոխվել է Բոմբեյ։ Նույն թվականի նոյեմբերի 25-ին Շահրուխն ամուսնացել է Գաուրի Չիբբերի հետ, ով հինդուիզմ դավանող ընտանիքից է։ Հենց Խանի խոսքերով, չնայած նրան, որ նա շարունակում է մնալ մուսուլման, Խանը գնահատում է իր կնոջ կրոնը։ 1997 թվականի նոյեմբերի 25–ին նրանց ամուսնությունից ծնվեց նրանց որդին՝ Արյան, իսկ 2000 թվականի մայիսի 23–ին՝ նրանց դուստր Սոհանան։
Նրանք երկուսն էլ հետևում են իրենց ծնողների հավատքներին։ 2013 թվականի մայիսի 27-ին Շահրուխն ու Գաուրին ունեցան իրենց երրորդ երեխան, որը ծնվել էր սուրագաթ մորից։ Տղային կոչեցին Աբրամ։


== Կարիերա ==
Հեռուստատեսությունում որպես դերասան աշխատել է 1988 թվականին։ Խաղացել է մի քանի հեռուստասերիալներում։ Ֆիլմերում սկսել է նկարահանվել Բոմբեյ տեղափոխվելուց հետո։ Առաջին դերը խաղացել է 1992 թվականին «Խենթ սեր» ֆիլմում։ Այդ դերի համար ստացել է Filmfare Awards ամենալավ դեբյուտը։
1993 թվականին բացասական դերեր է խաղացել միաժամանակ երկու ֆիլմերում՝ «Կյանք վտանգի տակ» և «Խաղ մահի հետ»։ «Խաղ մահի հետ»–ում կատարած դերի համար ստացել է իր առաջին Filmfare Awards տղամարդու ամենալավ դերի համար։ Այս ֆիլմում նա կատարում է վրեժի ծարավից իր ընկերուհուն սպանող տղամարդու դեր։
Երկրորդ Filmfare մրցանակն ստացել է 1995 թվականին «Չառևանգված հարսնացուն» ֆիլմում կատարած դերի համար։ Այդ ֆիլմը կինոթատրոներում հավաքել էր 12 միլլիարդ ռուփի՝ հնդկական ֆիլմի պատմության մեջ դառնալով լավագույններից մեկը։ Արդյունքում վեց անգամ դարձել է լավագույն դերասան։ 2010 թվականին խաղացել է Կառանա Ջոհարայի «Իմ անունը Կխան է» ֆիլմում։ 2014 թվականին եղել է Filmfare նոմինացված 23 անգամ։


== Ծանոթագրություններ ==
Հոհիան (լաոսյան տառ)

Հոհիան («տուն»), լաոսերեն այբուբենի 26-րդ տառը։ Նման է թաիլանդերեն այբուբենի հենց «հոնոկհուկ» տառին։ Լաոսերեն այբուբենում համարվում է աքսոնսունգ տառ, այսինքն՝ վերին կարգի։ Արտասանվում է խուլ։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Դիլիջան (թերթ)

Անվան այլ կիրառումների համար տե՛ս՝ Դիլիջան (այլ կիրառումներ)«Դիլիջան», երկօրյա թերթ Խորհրդային Հայաստանում, ՀԿԿ Դիլիջանի քաղաքային կոմիտեի և աշխատավորների դեպուտատների քաղաքային սովետի օրգանը։ Առաջին անգամ լույս է տեսել 1958 թվականից (ընդհատվել է 1963-1964 թվականներին), Դիլիջանում։
Լուսաբանել է կուսակցական կազմակերպությունների, արդյունաբերական ձեռնարկությունների, շինարարության, քաղաքային տնտեսության աշխատանքները, առանձին ուշադրություն նվիրել առողջարանային քաղաքի կյանքին, շրջանի բնության և պատմական ու հնագիտական հուշարձանների պահպանությանը։ Պատմել է Մայիսյան ապստամբությանը և Երկրորդ աշխարհամարտի գերմանա-սովետական առաջնագծում դիլիջանցիների մասնակցության, «ԽՍՀՄ ժողովուրդների բարեկամության», քաղաքի անվանի մարդկանց մասին։
Մշտական տեղ է հատկացրել մշակութային, կրթական ու մարզական կյանքին, հաղորդել գիտության ու տեխնիկայի, բժշկության նորույթներ։

Հաջորդել է «Ստալինյան արշավ» (1934-1951) շրջանային թերթին։